Pestabola Merdeka

**Pestabola Merdeka** merupakan sebuah kejohanan bola sepak tahunan yang diadakan dengan tujuan untuk meraikan ulang tahun kemerdekaan Malaysia dan dimainkan terutamanya di Stadium Merdeka, Kuala Lumpur. Pestabola Merdeka pernah dianggap sebagai 'Grand Old Lady of Asia' di mana pasukan terkemuka dari negara bermain bola sepak akan menyukai jemputan ke kejohanan itu. Namun, semenjak tahun 1988 hingga 2013, ia hanya dilangsungkan sebanyak 9 kali sahaja. 

FIFA.

## Sejarah

Pestabola Merdeka adalah kejohanan bola sepak Asia tertua yang menjemput pasukan bola sepak dari negara-negara bermain untuk bersaing sejak dari 1957. Kejohanan ini juga pernah digelar ‘Piala Asia Mini’ sekitar tahun 1960-an hingga 1980-an, yang diasaskan oleh bekas Presiden AFC, Tunku Abdul Rahman. Walaupun kejohanan ini telah diadakan setiap tahun 1957 hingga 1988, ia telah diadakan hanya sembilan kali dari 1989 hingga 2013. Semasa 1950-an dan awal 1980-an, ia merupakan satu kejohanan berprestij di kalangan negara-negara Asia kerana para peserta menghantar pemain skuad utama mereka. Selepas tahun 1980-an, ianya kekurangan minat kerana banyak negara Asia lebih memberi tumpuan kepada fasa kelayakan dalam Piala Asia. 

Edisi pertama Pestabola Merdeka telah diadakan pada bulan Ogos dan September 1957 dengan Hong Kong menjuarai kejuaraan sulung. Walau bagaimanapun, selepas itu ia dikuasai oleh tuan rumah Malaysia, Korea Selatan, Myanmar, Indonesia dan pelbagai negara-negara lain, termasuk Amerika Selatan dan kelab-kelab Eropah.

Malaysia telah menjulang trofi kemenangan sebanyak sepuluh kali sejak 1958, muncul naib juara tujuh kali, dan berkongsi juara dua kali dengan Korea Selatan (1960 dan 1979), manakala Korea Selatan memenangi sembilan kali, dan berkongsi juara tiga kali dengan Malaysia dua kali (1960 dan 1979) dan Taiwan satu kali (1965). Myanmar memenangi kejuaraan sebanyak empat kali, Indonesia tiga kali kejuaraan, Iraq, Taiwan, Malaysia B23 dan Korea Selatan B23 masing-masing memenangi dua kali kejuaraan. 

Juara lain yang memenangi satu kali kejuaraan adalah pasukan Hong Kong, Maghribi, Vietnam Selatan, Uzbekistan, New Zealand, Czechoslovakia B23, Vietnam B23, SK Admira Wacker, Argentina XI, Hamburger SV dan Santa Catarina XI.

## Ringkasan kejohanan

### Senarai Pemenang

* ( * ) Menunjukkan Juara dikongsi bersama.

## Pasukan yang mengambil bahagian

## Statistik
### Penjaring Gol

### Penjaring Gol Keseluruhan

### Pemain Terkenal
Berikut adalah beberapa pemain bola sepak terkemuka yang telah menyertai pertandingan ini.

* Mokhtar Dahari 
* Soh Chin Ann
* Abdul Ghani Minhat
* P. K. Banerjee 
* Chuni Goswami
* Kim Jae-han 
* Cha Bum-Kun
* Lee Woon-jae
* Kunishige Kamamoto 
* Yasuhiko Okudera
* Abdul Kadir 
* Suk Bahadur  
* Hussein Saeed 
* Abedi Pele 
* Jakob Kjeldbjerg 
* Jacob Laursen 
* Ryan Nelsen
*George Best (Pemain Jemputan)
*Kevin Keegan (Pemain Jemputan)

## Rujukan


## Pautan luar
* Pestabola Merdeka di laman web RSSSF.com
*Pestabola Merdeka 1957-1962. Malaysia football-dimos. Diarkibkan.
*Pestabola Merdeka 1963 - 1967. Malaysia football-dimos. Diarkibkan.
*Pestabola Merdeka 1968-1972. Malaysia football-dimos. Diarkibkan.
*Pestabola Merdeka 1973-1976. Malaysia football-dimos. Diarkibkan.
*Pestabola Merdeka 1977-1979. Malaysia football-dimos. Diarkibkan.
*Pestabola Merdeka 1980-1989. Malaysia football-dimos. Diarkibkan.
*Keputusan terkini perlawanan Pestabola Merdeka